
                                                                                                Direcția Poliției Locale Timișoara
                                                                                                                            Telefon: 0256-246112 
                                                                                                               email: contact@politialoctm.ro
                                                                                                                                         Nr....................................
PROTOCOL DE COLABORARE
între
GARDA NAŢIONALĂ DE MEDIU

                            COMISARIATUL JUDEŢEAN TIMIŞ

și
 MUNICIPIUL TIMIȘOARA
și 
DIRECȚIA POLIȚIEI LOCALE 

TIMIȘOARA
I. Principii generale
În conformitate cu :
- HG nr. 1005/2012 pentru organizarea şi funcţionarea Gărzii Naţionale de Mediu cu modificarile şi completarile ulterioare;
- OUG nr. 195/2005 privind protectia mediului, aprobată cu modificări prin Legea nr. 265/2006, cu modificările şi completările ulterioare;
- LEGE nr. 104 din 15 iunie 2011 privind calitatea aerului înconjurător;
- LEGE nr. 211 din 15 noiembrie 2011 (*republicată*) privind regimul deșeurilor*;
- Ordonanța Guvernului nr.2/2001 privind regimul juridic al contravenţiilor, aprobată cu modificări și completări prin Legea nr.182/2002, cu modificările și completările ulterioare;
- Ordonanța Guvernului nr.14/2007 pentru reglementarea modului şi condiţiilor de valorificare a bunurilor intrate, potrivit legii, în proprietatea privată a statului aprobată cu modificări prin Legea nr.274/2007;
 - H.G nr. 1061/2008, privind transportul deseurilor periculoase si nepericuloase pe teritoriul Romaniei; 

Ținând cont de prevederile art. 13 alin. (1) lit. q^1, art. 14 alin.(3) lit. g) și j), art.16 din Hotărârea Guvernului nr. 1005/2012 privind privind organizarea şi funcţionarea Gărzii Naţionale de Mediu, cu modificările și completările ulterioare;
-  LEGE nr. 155 din 12 iulie 2010 (**republicată**) a Poliției Locale;
- HCL 189/2020 privind aprobarea Regulamentului privind gestionarea deșeurilor din construcții și demolări în Municipiul Timișoara;
- HCL 371/2007 privind constatarea și sancționarea contravențiilor pe teritoriul municipiului Timișoara, cu modificările și completările ulterioare.
II. Părțile semnatare

Prezentul Protocol de colaborare are ca obiect colaborarea  între GARDA  NAŢIONALĂ DE MEDIU - COMISARIATUL JUDETEAN TIMIŞ, cu sediul în strada Carei nr.9 D Timişoara, jud.Timiş, reprezentată prin domnul Gheorghe Muntean  în calitate de Comisar Sef și  MUNICIPIUL TIMIȘOARA, cu sediul în Timișoara, B-dul C.D. Loga, nr. 1, jud Timiș reprezentată prin domnul Dominic Fritz, în calitate de Primar şi  DIRECȚIA POLIȚIEI LOCALE cu sediul în Timișoara, strada Avram Imbroane nr.54, jud.Timiş, reprezentată prin domnul Domășnean-Urechiatu Dumitru în calitate de Director Executiv.
III.  Scopul acordului
Obiectul prezentului acord îl reprezintă colaborarea privind aplicarea Planului de acțiune comună privind calitatea aerului și gestiunea deșeurilor în Municipiul Timișoara.
IV. Principalele responsabilităţi ale părţilor
1. Realizarea de acțiuni comune privind calitatea aerului, prin identificarea și reglementarea surselor de poluare care crează disconfort zonelor rezidențiale, prin verificarea respectării actelor de reglementare emise din punct de vedere a protecției mediului. Acțiunile comune se vor planifica, organiza și  realiza conform înțelegerii prealabile reciproce dintre părți.
2. Identificarea depozitărilor/abandonărilor de deșeuri prin acțiuni comune având ca scop identificarea proprietarilor de teren pe care sunt constatate acumulări de deșeuri, sau a autorilor abandonului de deșeuri pe domeniul public, după caz.

3. Participarea la  acțiuni comune de identificare și sancționare a persoanelor care abandonează deșeuri pe domeniul public, de confiscare a mijloacelor de transport care au fost folosite la săvârșirea contravenției, în conformitate cu prevederile Deciziei nr.900/19.05.2020 emise de Comisariatul General al Gărzii Naționale de Mediu  și a instrucțiunilor prevăzute în Anexa 1 la decizia menționată mai sus,  în intervalul orar 08.00 – 16.00 conform HG 1005 din 2012.

       Confiscarea constă în trecerea, în proprietatea statului, fără plată, potrivit legii, a unor bunuri care au legătură cu contravenţia săvârşită. Conform art. 5, alin 3 din Ordonanţa Guvernului nr.2/2001 cu modificarile si completarile ulterioare sunt supuse confiscării următoarele categorii de bunuri:

a. bunurile destinate săvârşirii contravenţiei;
b. bunurile folosite la săvârşirea contravenţiei;

c. bunurile rezultate din săvârşirea contravenţiei.
GNM CJ Timiș  are următoarele atribuții: 
           Participarea la  acțiuni de identificare și sancționare a persoanelor care abandonează deșeuri pe domeniul public, de confiscare a mijloacelor de transport care au fost folosite la săvărșirea unei contravenții, prin anunțarea GNM CJ Timiș în cazul identificării unor astfel de mijloace de transport  și acordarea sprijinului pe tot parcursul desfășurării acțiunii până la predarea mijlocului acestuia la un operator economic cu care Garda de Mediu are încheiat protocol de colaborare, atunci când este posibil și echipa operativă din cadrul Comisariatului Județean este la sediu și nu desfășoară o altă acțiune de inspecție și control. 

Întocmirea în primă fază a notei de constatare și a procesului verbal de constatare și sancționare a contravenției denumit în continuare proces verbal, indisponibilizarea bunurilor în vederea confiscării, urmând ca sancţiunea complementară de confiscare să ramână obligatorie și executorie la pronunțarea instanţelor de judecată,  printr-o hotărâre definitivă, în cazul  contestării procesului verbal de constatare și sancționare a contravenției.
În cazul bunurilor ridicate cu ocazia constatării şi sancţionării contravenţiilor pe bază de proces-verbal, titlul de proprietate îl constituie însuşi procesul-verbal de contravenţie, în cazul în care acesta nu a fost contestat în termenul legal sau dacă a fost contestat şi contestaţia a fost respinsă printr-o hotărâre judecătorească definitivă.

Comisarul va identifica și descrie în procesul-verbal aceste bunuri şi va dispune măsuri în sarcina proprietarului/va lua măsuri în privinţa lor, de conservare sau de valorificare prevăzute de lege, făcând menţiunile corespunzătoare în procesul verbal. 
Comisarul are obligaţia să stabilească cine e proprietarul bunurilor confiscate şi dacă acestea aparţin unei alte persoane decât contravenientul, în procesul-verbal se vor menţiona, dacă e posibil, datele de identificare ale proprietarului sau se vor preciza motivele pentru care identificarea nu a fost posibilă.
În cazul mijloacelor de transport reținute în vederea confiscării și lăsate în custodie proprietarului, se anunță de îndată organele de poliție pentru a fi date în consemn în vederea prevenirii și stopării eventualei utilizări a mijlocului de transport reținut.
În cazul mijloacelor de transport reținute în vederea confiscarii, ce aparţin unei alte persoane decât contravenientul,  se anunta de îndata organele de politie pentru a fi lasate în custodia acestora, daca este posibil, până la identificarea proprietarului mijlocului de transport pentru tragerea la raspundere.
În cazul mijloacelor de transport reținute în vederea confiscării, acolo unde nu este posibila lasarea în custodia proprietarului sau a organelor de poliție, comisarul dispune la care dintre operatorii economici din Lista operatorilor economici, cu care Garda Națională de Mediu are încheiate protocoale de colaborare, va fi transportat/deplasat mijlocul de transport.
Direcția Poliția Locală are următoarele atribuții:
       1. Realizarea de acțiuni comune sau individuale  privind calitatea aerului, prin identificarea și reglementarea surselor de poluare care crează disconfort zonelor rezidențiale și aplicarea prevederilor Hotarârilor de Consiliu Local care se aplică persoanelor fizice /juridice în cazul identificarii unor neconformitati la verificarea amplasamentelor.
       2. Identificarea si soluționarea depozitărilor /abandonărilor de deșeuri prin acțiuni comune sau individuale având ca scop identificarea proprietarilor de teren sau a făptuitorilor după caz.

3. Participarea la  acțiuni de confiscare a mijloacelor de transport care au fost folosite la săvărșirea unei contravenții, prin anunțarea GNM CJ Timiș în cazul identificării unor astfel de mijloace de transport  și acordarea sprijinului pe tot parcursul desfășurării acțiunii până la predarea mijlocului acestuia la un operator economic cu care Garda de Mediu are încheiat protocol de colaborare, atunci când este posibil și echipa operativă din cadrul comisariatului județean este la sediu și nu desfășoară o altă acțiune de inspecție și control. 
În cazul în care echipa din cadrul GNM CJ Timiș nu se poate deplasa la fața locului, polițiștii locali vor întocmi actele de constatare prin care se va identifica autorul faptei, natura deșeului, mijlocul de transport folosit pentru transportarea acestuia, și după caz, vor aplica sancțiunea contravențională. În situațiile în care Poliția Locală nu are competență, se vor transmite GNM CJ Timiș actele de constatare întocmite la fața locului. 

Până la definitivarea finală a investigației comisarilor de mediu ( întocmire Notă de Constatare, PVSC, predare în custodie a mijlocului confiscat ) reprezentanții Poliției Locale nu vor face publice / informa mass - media cu privire la acțiunile comune intreprinse.

Efectuarea fotografiilor sau a înregistrărilor filmate, de către părți, se va face cu respectarea prevederilor Regulamentului GDPR privind protecția persoanelor fizice în ceea ce privește prelucrarea datelor cu caracter personal și libera circulație a acestora, fără expunerea feței persoanelor participante la acțiune. 
 Municipiul Timișoara are următoarele atribuții:
1.  Realizarea de acțiuni comune privind calitatea aerului, prin identificarea și reglementarea surselor de poluare care crează disconfort zonelor rezidențiale, verificarea în baza de date a instituției a solicitărilor de eliberare a Autorizației de Construire și/sau Desființare, precum și respectarea prevederilor HCL nr. 189/2020 privind aprobarea Regulamentului privind gestionarea deşeurilor din construcţii şi demolări în Municipiul Timişoara.
2. Identificarea prin serviciile proprii din cadrul Primăriei Municipiului Timișoara, Biroul Salubrizare/Serviciul Managementul Deșeurilor și Salubritate și Direcția Patrimoniu, a proprietarilor de teren pe care au fost constatate depozitari ilegale de deșeuri,  precum și salubrizarea terenurilor proprietate a municipiului Timișoara, prin operatori economici autorizați.
3. Sprijinirea GNM CJ Timiș la  acțiunile de constatare a contravenției, ce are ca urmare confiscarea mijlocului de transport folosit la săvârșirea acesteia, respectiv eliminarea/valorificarea deșeurilor prin intermediul unui operator economic autorizat și recuperarea prejudiciului de la faptuitor atunci când sunt abandonate pe domeniul public, iar făptuitorul nu face dovada predării acestor deșeuri unui operator economic autorizat.
V. Modalităţi de legătură:

Comunicarea datelor și informațiilor între părți se realizează la solicitarea și/ sau inițiativa părților.  Modalitatea de desfășurare a acțiunilor care vor fi întreprinse pentru atingerea  obiectivelor mai sus menționate, se stabilesc  telefonic de către  reprezentanții legali ai  instituțiilor nominalizate.
Din partea Gărzii  Naţionale de Mediu –Comisariatul Judeţean Timiş
Comisar Sef Gheorghe Muntean tel. 0256/219892 e-mail cjtimis@gnm.ro și comisar Popescu Gabriel, e-mail cjtimis@gnm.ro.
Din partea Municipiului Timișoara
Administrator public - Matei Creiveanu, tel: 0256/408315 e-mail matei.creiveanu@primariatm.ro 
Din partea Direcției Poliției Locale Timișoara
Director Executiv Domășnean-Urechiatu Dumitru   tel/fax 0256-246112,  e-mail contact@politialoctm.ro  și Șef Serviciu Protecția Mediului Cosmin Strugariu tel/fax 0256-246112,  e-mail contact@politialoctm.ro
VI. Dispoziţii finale 


Prezentul Protocol de colaborare intră în vigoare la data semnării şi este valabil până la data de 31.12.2021  putând fi extins pe baza altui protocol, având caracter obligatoriu pentru structurile părţilor semnatare.


Prezentul Protocol de colaborare poate fi completat şi modificat numai prin acordul scris al celor trei părţi.


Prezentul Protocol de colaborare s-a încheiat astăzi ......................în 3 exemplare, câte unul pentru fiecare parte, respectiv pentru Garda Națională de Mediu - Comisariatul Judeţean Timiş, Primăria Municipiului Timisoara şi Direcția Poliția Locală Timișoara .   

COMISAR- ȘEF                              PRIMAR                              DIRECTOR EXECUTIV 

GHEORGHE MUNTEAN          DOMINIC FRITZ            DOMĂȘNEAN-URECHIATU DUMITRU
